Kliek HIER as jy via e-pos in kennis gestel wil word as ek 'n nuwe post op my BLOG maak. Jy kan enige tyd weer kanselleer as jy wil en ek het glad nie toegang tot wie op die lys is nie. Tuesday, October 02, 2007
Hoeveel is vryheid vir jou werd?Wat is die prys wat jy daarop kan plaas om snags rustig te kan slaap?Hoeveel is jy bereid om te ruil vir gemoedsrus?Wat is jy bereid om alles prys te gee om weer 'n "normale" lewe te lei?Dit is met geen geld te betaal nie!Jy maak dalk nou geld soos bossies en jy kan met geld speel soos 'n bobejaan met waboomblare. Dalk brand jou geld jou en jy spandeer duisende rande aan die mees nuwerwetse alarmstelsels omdat jy moeg is vir mense wat net agter jou geld aan is soos die duiwel agter 'n siel is.As jy Australië toe wil kom sal jy NIE jou geld in die water gooi nie, maar weet: dit kos 'n plaas se prys om te emigreer en om jou voete hier te vind gaan jou baie geld uit die sak jaag, maar as jy eers hier is sal jy dit vir geen geld ter wêreld verruil nie. Geld groei nie op mens se rug of aan bome nie, en dus sal jy die bul vierkantig in die oë moet kyk en jou hande uit die mou haal en skouer aan die wiel sit as jy hierheen kom.Iemand het my gevra om 'n beraming te gee van wat dit kos om hier in Sydney te bly. Wel aangesien dit baie subjektiewe inligting is kan dit baie verskil van persoon tot persoon. Ek wil julle egter 'n idee gee van wat dit kos om hier te bly. Ek is seker mens sal met minder kan wegkom as jy op 'n hele paar plekke dit fyn sny, maar 'n mens se 'budget' stabiliseer namate jy agterkom hoe en waar om te koop. Ons hou van plekke sien, dus is ons 'rondrits koste' op die oomblik meer. Omdat ons graag goed in kontak wil bly met almal daarbuite is kommunikasie kostes ook hoër.Besluit maar self... Hier is beraamde maandelikse uitgawes vir 'n familie van 4.Kruideniersware + Klere$1400Maandelikse huur van 3 slaapkamer huis in Cherrybrook$1870Motorversekering (Budget Direct)$86Optus Internet$692 x Optus Selfone$60True Energy Elektrisiteit$72Water$12Private Medical (IMAN)$154AGL Retail Gas$72Petrol$200Trein + bus$220RoamExpress Tolgeld$50Bank diensgeld$5Motorlisensie ($261/jaar)$21.75Skoolklere (2 kinders) (Jaarliks : Winter=$600 Somer=$300)$75Publieke skoolgeld vir 2 kinders (indien op 457 VISA)$750'Spending money'$200Totaal:$5316.75Indien ons 136 VISA deurkom betaal ons nie die $4500 per jaar per kind meer nie en is die werklike uitgawes nader aan $4566.75 per maand.Ek het op 'n baie handige 'Salary Calculator' afgekom by CareerOne. Dit het 'n glyskaal sodat jy maklik kan bepaal wat jy moet kry om jou kostes te kan dek. As mens byvoorbeeld $80000 in totaal kry per jaar...dan kry jy na verpligte Superannuation/Pensioen en belasting afgetrek is $60290 netto inkomste uit per jaar = $5024 per maand.Dus...as jy die bogenoemde uitgawes van $4566.75 per maand moet kan dek, dan het jy ten minste 12 x 4566.75 / 52 = $1053.86 per week nodig. Indien jy nou die 'Slider' skuif tot jou 'Weekly Take Home' gelyk is aan $1057, dan is die salaris wat jy moet kry per jaar (met belasting en Pensioen/Super ingesluit gelyk aan $72229). As jy nog die skoolgeld ook moet betaal, dan benodig jy $85000 per jaar).Die som is heel eenvoudig...maar die besluit is moeilik. 'n Mens kan nie hier kom krepeer nie, maar mens moet ook besluit dat jy 'n ruiltransaksie maak van LEWENSKWALITEIT teenoor MATERIELE WELVAART.Wil jy eerder iemand anders betaal om jou bed op te maak, maar die risiko loop om daarin geskiet te word, of sal jy self help huisskoon maak in ruil vir die vryheid hier?
Beraamde begroting vir Sydney